ที่ตั้งร้านก็เดินเข้ามาจาก รฟฟ ได้นะครับ อยู่ติดริมถนนเลยแต่ทางเดินค่อนข้างแคบเดินลำบากหน่อยนึงแต่เดินได้ แต่อาจจะลึกนิดนึงสำหรับคนไม่ชอบเดิน ร้านไม่ใหญ่มาก แต่ดูหรูหรา เข้าไปตอนแรกมีคนอยู่สองโต๊ะเอง อาจจะเพราะมาเร็ว แต่พอกินไปสักพักคนเต็มร้านเลย วันนี้มาใช้วอยเชอร์ของวงในเลยไม่ได้ดูเมนู แต่พนักงานแนะนำ ลอบสเตอร์ 2500 บาท ก็เลยลาก่อย set ของวงในเปิดมาก็จะเสิร์ฟสลัด พร้อมขนมปังแข็งๆ ตามสไตล์ และเนย และก็ไวน์ เลือกได้ว่าจะเอาไวน์แดงหรือไวน์ขาว ลองชิมทั้งสองแบบ รู้สึกไวน์แดงจะเข้ากว่า วันนี้มาสามคน สั่งเนื้อทุกคนเลยไม่ได้ลองแซลมอนเลย เนื้อมาเสิร์ฟในถาดร้อนและตั้งบนไฟเทียน พนักงานบอกว่าเนื้อจะค่อยๆสุกเพิ่มขึ้นจากตอนแรก แต่ก็ไม่รู้สึกว่ามันร้อนเพิ่มขึ้นนะ กินคำแรกๆ รู้สึกว่าเหนียว แต่เพื่อนบอกว่าของมันนุ่มมาก ก็เลยลองของมัน ทำไมนุ่มจังเลยเซงๆนิดนึง แต่พอกินๆไปแล้วก็เหนียวแค่ชิ้นแรกๆ นอกนั้นนุ่มดี พร้อมกับซอสของเขาถือว่าอร่อยดี แล้วยังมีซอสที่ร้านทำเองวางไว้ที่โต๊ะแต่แรกแต่จำชื่อไม่ได้เปรี้ยวๆอร่อยดีเหมือนกัน แล้วสเต็กเสิร์ฟพร้อมเฟรนฟรายเติมได้เรื่อยๆ ตบท้ายด้วยไอศครีม จบคอร์ส แบบเบาๆ